Bjørgen håper hun skremte konkurrentene litt i comebacket
– Jeg er veldig fornøyd. Jeg har vært ute i fem uker og trent for meg selv, man er jo spent på hvor man står, jeg fikk absolutt gode svar, sier Bjørgen til VG etter seieren i Ulricehamn. – Gir dette økt selvtillit foran VM? – Ja, det betyr mye, svarer Bjørgen. – Tror du at du skremte de andre i dag? – Jeg håper dem fikk litt respekt. Nei, det er vanskelig å si. Men det er iallfall et godt tegn å vise at man er tilbake og kan gå fort på ski, svarer Bjørgen.Bjørgen var til slutt ti sekunder foran finske Pärmäkoski i mål. Bjørgen har ikke gått skirenn siden de gikk i La Clusaz rett før jul. Og det fantastiske publikummet i Ulricehamn fikk også litt svensk å juble for, Charlotte Kalla ble nummer tre. – Hun trodde hun ble nummer fjorten, så jeg måtte fortelle henne at hun ble nummer tre, sier Bjørgen og ler. Heidi Weng ledet etter den første passeringen, men Marit Bjørgen var ikke langt bak henne. Ved 6,5 kilometers-sekunderingen ledet Pärmäkoski foran de norske, men så kom Marit Bjørgen og satte ny bestetid.Bjørgen var ikke klar over at hun er i så godt form, før hun trakk på seg startnummeret lørdag. – Jeg visste at ting fungerte bra. Men jeg har ikke hatt noen tester eller noe, sier Bjørgen. – Den pallen vi så i dag, og med Jacobsen på fjerdeplass, det kunne vært pallen for syv-åtte år siden og det? – Det er godt å se at de gamle holder koken ennå, svarer Bjørgen fornøyd.Astrid Uhrenholdt Jacobsen, som har slitt med formen i hele vinter, slo voldsomt tilbake i dag. Hun var langt foran ledende Hanna Falk i mål, og dermed måtte hun spent se på mens konkurrentene skulle forsøke å ta tiden hennes. Og da både Heidi Weng og Ingvild Flugstad Østberg hadde gått inn til svakere tid, var det bare Parmakoski, Bjørgen og Charlotte Kalla som kunne slå henne. Både Bjørgen og Parmakoski gikk raskere enn Jacobsen - som spent måtte vente og se på om Kalla kunne true henne. Kalla slo Jacobsen med under sekundet, og dermed måtte Oslo-jenta ta til takke med den sure fjerdeplassen. Resultater 10 km friteknikk, enkeltstart: 1. Marit Bjørgen, 23,46.32 2. Krista Pärmäkoski (Finland), +10 sek. 3. Charlotte Kalla (Sverige), +24 Øvrige norske: 4. Astrid Uhrenholdt Jacobsen, + 25 5. Ragnhild Haga, +32 6. Heidi Weng, +34 9. Ingvild Flugstad Østberg, +48 36. Kari Øyre Slind, +1,55 min. 44. Lotta Udnes Weng, +2,05 53. Silje Øyre Slind, +2,48
Marit Bjørgen (36) smilte, lo og vant da hun var tilbake i verdenscupen. Nærmest langrennsdronningen kom finske Krista Pärmäkoski (26).